kung minamahal natin ang ating sarili, ang ating bayan at ang ating mga bayani ay huag natin gamitin ang karapatan iyan ng paghahalal sa paraan ng kalabit at bulong, sa kakarampot na sentimos na pakubling isinasakay sa inyo ng mga naggalang lider at mga kandidato riyan sa isang tungkuling hindi nababagay sa kanya. marami at madla ang mga kandidato na ang hangarin lamang ay kapurihan madangal, at wala yaong tunay na tibukin ng paglilinkod sa bayan, lalo na sa mga maralita. kung ang mga ito ang inyong maihalal ay walang iniwan kayo sa hudas na nagkanulo sa inyong mananakop, na, kayo rin ang humanap ng taling ginamit ninyo sa inyong pagbibigti. gamiting mabuti ang pagiisip, ang kailangan sa paghirang. huag ninyong ihalal, kahit sino siya kung inaalipin ang kanyang mga isipin ng mga naging sanhi ng ating pagkapahamak sa ating pinakahahangad na kasarinlan.